Σύμφωνα με δημοσίευμα του news247.gr, το πόρισμα του Συνηγόρου του Πολίτη για την ΕΔΕ εις βάρος των οκτώ αστυνομικών που εμπλέκονται στην υπόθεση του ξυλοδαρμου του Ζακ Κωστοπουλου επιβεβαιώνει ότι η διαδικασία προχώρησε άψογα και άρα το θέμα πηγαίνει πλέον στο πειθαρχικό της Αστυνομίας, το οποίο και θα επιβάλλει τις προβλεπόμενες ποινές.

Όπως αναφέρεται στο πόρισμα, τηρήθηκαν όλες οι νόμιμες διαδικασίες κατά τη διενέργεια της ΕΔΕ, πουέγινε στον αναγκαίο χρόνο και με σεβασμό στα δικαιώματα των πειθαρχικά ελεγχόμενων και διωκώμενων προσώπων. Με βάση αυτό, ο Συνήγορος του Πολίτη ζητά να του αποσταλεί η απόφαση του αρμοδίου πειθαρχικού οργάνου.

Υπενθυμίζεται ότι στην ΕΔΕ προτείνεται προτείνεται απόταξη για τους τέσσερις από τους οκτώ, δηλαδή το πιο βαρύ πειθαρχικό μέτρο που σημαίνει να φύγουν οριστικά από το Σώμα. Και για τους υπόλοιπους τέσσερις προτείνεται αργία με απόλυση, το δεύτερο πιο βαρύ πειθαρχικό μέτρο, που θα επιβληθεί για διάστημα ορισμένων μηνών ανάλογα με το τι θα κρίνει το πειθαρχικό.

Δείτε εδώ το σχετικό πόρισμα